CELEX: 62011TN0553
Language: fi
Date: 2011-10-14 00:00:00
Title: Asia T-553/11: Kanne 14.10.2011 — European Dynamics Luxembourg v. EKP

7.1.2012   
            
            
               FI
            
            
               Euroopan unionin virallinen lehti
            
            
               C 6/20
            
         Kanne 14.10.2011 — European Dynamics Luxembourg v. EKP
   (Asia T-553/11)
   2012/C 6/37
   Oikeudenkäyntikieli: englanti
   
      Asianosaiset
   
   
      Kantaja: European Dynamics Luxembourg SA (Ettelbrück, Luxemburg) (edustajat: asianajajat N. Korogiannakis ja M. Dermitzakis)
   
      Vastaaja: EKP
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan vastaajan tekemän päätöksen, jolla on hylätty kantajan johtaman ja edustaman tilapäisen ryhmittymän tekemä yhteistarjous, joka on esitetty tarjouskilpailuun 14159/IS/2010 (EUVL 2011/S 75-121984) osallistumista varten ja erityisesti kyseisen hankinnan palveluja koskevaa erää 1 varten;
            
         
               —
            
            
               kumoamaan vastaajan päätöksen hylätä valitus, jonka kantaja on tehnyt yllä mainitun tarjouspyynnön IV.2.1 kohdassa määritellyn muutoksenhakumenettelyn ja päätöksen EKP/2007/5 (1) 33 artiklan mukaisten edellytysten mukaisesti;
            
         
               —
            
            
               kumoamaan kaikki asiaan liittyvät vastaajan tekemät päätökset;
            
         
               —
            
            
               velvoittamaan vastaajan maksamaan kantajalle SEUT 256, SEUT 268 ja SEUT 340 artiklan nojalla 2 000 000,00 euroa korvauksena tarjouskilpailumenettelyn johdosta menetetystä mahdollisuudesta ja kantajan maineelle ja uskottavuudelle aiheutuneesta vahingosta; ja
            
         
               —
            
            
               velvoittamaan vastaajan korvaamaan tästä kanteesta kantajalle aiheutuneet oikeudenkäyntikulut ja muut kulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu siihen, että vastaaja ei ole noudattanut perusteluvelvollisuuttaan eikä ole esittänyt hyväksyttyjen tarjoajien ansioita. Lisäksi kantaja väittää, että vastaaja on käyttänyt epäselviä valintaperusteita, ottanut käyttöön uusia valintaperusteita arviointimenettelyn aikana eikä ole noudattanut päätöksen EKP/2007/5 28 artiklan 3 kohtaa. Lopuksi kantaja väittää, että vastaaja on loukannut puolustautumisoikeuksia sekä avoimuuden ja hyvän hallinnon periaatteita.
            
         
               2)
            
            
               Toinen kanneperuste, joka perustuu siihen, että vastaaja on tehnyt ilmeisen arviointivirheen kun se ei ole noudattanut päätöksen EKP/2007/5 25 artiklaa eikä tarjouspyyntöasiakirjoja.
            
         
               3)
            
            
               Kolmas kanneperuste, joka perustuu siihen, että vastaaja on rikkonut päätöksen EKP/2007/5 20 artiklaa ja hyvän hallinnon periaatetta.
            
         
               4)
            
            
               Neljäs kanneperuste, joka perustuu siihen, että vastaaja on rikkonut päätöksen EKP/2007/5 28 artiklan 3 kohtaa, kun se on jättänyt kantajan tekemän valituksen tutkimatta.
            
         
      (1)  Hankintoja koskevista säännöistä 3.7.2007 annettu Euroopan keskuspankin päätös (EUVL L 184, s. 34).